



Z A P I S N I K
9. sjednice Vijeća Mjesnog odbora Jelenovac,
                        održane, 16. veljače 2022.
u prostoru mjesnoj samouprave MO Jelenovac, Ilica 181
s početkom u 11:30 sati


NAZOČNI ČLANOVI VIJEĆA:
Branko Kasalo, Darija Mažuran- Bučević, Ivo Zagorec i Lucija Petrač   

NENAZOČNI ČLANOVI VIJEĆA:
Ivo Kuzmanić

Predsjedava Ivo Zagorec, predsjednik Vijeća.

Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučiti, te otvara 9. sjednicu Vijeća Mjesnog odbora. 

Bez rasprave, jednoglasno, Vijeće prihvaća tekst Zapisnika 8. sjednice Vijeća.
 
Lucija Petrač predlaže dopunu dnevnog reda točkom; problem dostavnih vozila Konzuma.   Predsjednik predlaže točku; pojačan obilazak prometnih redara u Vinogradskoj ulici.
Na prijedlog predsjednika Vijeće jednoglasno utvrđuje 
 
           DNEVNI RED

1. Financijski plan MO Jelenovac za 2022.
2. Izvješće o radu VMO Jelenovac  za 2021.
3.  Plan malih komunalnih akcija  MO Jelenovac u 2022.
4.  Program rada VMO Jelenovac za 2022. 
5.  Upute za korisnike prostora i informacija o radu domara u prostoru MO Jelenovac 
6.  DZ Zagreb Zapad, Vrtlarska 1a -  ponovno pokretanje inicijative vraćanja zdravstvene  
     ordinacije u rad 
7. Problem dostavnih vozila Konzuma
8. Pojačani obilazak prometnih redara u Vinogradskoj
9. Informacija, pitanja i prijedlozi


Ad 1.  Financijski plan MO Jelenovac za 2022.

Predsjednik usmeno informira nazočne o predmetu rasprave.
U raspravi sudjeluju svi nazočni vijećnici.
Vijeće  jednoglasno donosi  
FINANCIJSKI PLAN
Mjesnog Odbora Jelenovac
za 2022.

Članak 1.
Financijski plan Mjesnog odbora Jelenovac za 2022. (dalje u tekstu: Plan) sastoji se od:

PRIHODA:										666.200,00
RASHODA:										666.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	666.200,00

	6711
	PRIHODI ZA FINANCIRANJE RASHODA POSLOVANJA
	666.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	666.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	586.000,00

	 
	ODRŽAVANJE JAVNIH ZELENIH POVRŠINA
	109.000,00

	 
	ODRŽAVANJE NERAZVRSTANIH CESTA
	477.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.200,00



Ad  2.  Izvješće o radu VMO Jelenovac  za 2021.

Predsjednik usmeno informira nazočne o predmetu rasprave.
U raspravi sudjeluju svi nazočni vijećnici.
Vijeće  jednoglasno donosi  

   IZVJEŠĆE O RADU VIJEĆA MJESNOG  
           ODBORA JELENOVAC 
                       2021. GODINU 
       od 1. srpnja 2021 do 31. prosinca 2021. 

U skladu sa Statutom Grada Zagreba, Pravilima Vijeća Mjesnog odbora Jelenovac i drugim zakonskim propisima, koji reguliraju rad vijeća, treći saziv Vijeća Mjesnog odbora Jelenovac  konstituiran je 25. lipnja 2021. godine i broji 5 članova vijeća slijedećim izbornim rezultatima na temelju kandidacijskih lista:
        

1. MOŽEMO! - POLITIČKA PLATFORMA ZAGREB JE NAŠ! NOVA LJEVICA - NL ZELENA ALTERNATIVA - ODRŽIVI RAZVOJ HRVATSKE - Zelena alternativa - ORaH ZA GRAD 
Nositelj kandidacijske liste: IVO ZAGOREC 
dobila je 3  mjesta te su s te kandidacijske liste izabrani:
 1. IVO ZAGOREC
 2. DARIJA MAŽURAN-BUČEVIĆ 
 3. IVO KUZMANIĆ

2. HRVATSKA DEMOKRATSKA ZAJEDNICA - HDZ HRVATSKA SOCIJALNO - LIBERALNA STRANKA - HSLS HRVATSKA STRANKA UMIROVLJENIKA - HSU 
Nositelj kandidacijske liste: IVAN MATIJEVIĆ
 dobila je 1  mjesto.
             Ivan Matijević je stavio mandat u mirovanje te je odredio zamjenicu člana Vijeća,   
             odnosno prvi sljedeći neizabrani kandidat  sa kandidacijske liste:
1. LUCIJA PETRAČ                                                             

3. FOKUS 
Nositelj kandidacijske liste: BRANKO KASALO
            dobila je 1  mjesto te je s te kandidacijske liste izabran:
1. BRANKO KASALO


	Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.
 Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih  lista.
	Predlagatelji lista upozoreni su  na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.
Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.
	Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća gradske četvrti, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.
	Izabrani član Vijeća također može podnijeti ostavku ili staviti mandat u mirovanje i iz osobnih razloga.
	 
U skladu sa Statutom Grada Zagreba, Pravilima Vijeća Mjesnog odbora Jelenovac i drugim zakonskim propisima, koji reguliraju rad vijeća, Vijeće Mjesnog odbora Jelenovac tijekom 2021. godine redovito je održavalo sjednice na kojima se raspravljalo o aktualnim problemima na mjesnom odboru.
					
Analitičko-tabelarni prikaz rada Vijeća Mjesnog odbora Jelenovac

I. Sjednice Vijeća Mjesnog odbora Jelenovac

	
	

	Ukupan broj održanih sjednica vijeća MO
	6

	Ukupan broj točaka dnevnih redova održanih sjednica vijeća MO
	         31

	Ukupan broj akata (zaključaka) donesenih na sjednicama vijeća MO
	28

	Broj pitanja, zahtjeva i prijedloga članova vijeća MO na koje su zatraženi odgovori ili očitovanja gradskih tijela ili drugih subjekata
	2

	Broj pitanja, zahtjeva i prijedloga članova vijeća MO na koje su pribavljeni odgovori ili očitovanja gradskih tijela ili drugih subjekata
	2

	Broj donesenih mišljenja vijeća o prijedlozima (nacrtima) akata gradskih tijela
	4

	Broj donesenih mišljenja vijeća o prijedlozima (nacrtima) akata Vijeća GČ
	0

	Broj sjednica vijeća kojima su prisustvovali zaposlenici GU za mjesnu samoupravu
	5

	Broj sjednica na kojima su zapisnike vodili sami članovi VMO
	1

	Najmanji broj održanih sjednica pojedinog VMO
	1

	Najveći broj održanih sjednica pojedinog VMO
	1

	Uobičajeno (najčešće) vrijeme održavanja sjednica VMO
	14:00




II. Korištenje prostora mjesne samouprave

	Broj izdanih odobrenja za povremeno korištenje bez naknade
	4

	Broj izdanih odobrenja za jednokratno korištenje bez naknade
	0

	Broj izdanih odobrenja za povremeno korištenje uz naknadu
	0

	Broj izdanih odobrenja za jednokratno korištenje uz naknadu
	0

	Broj odobrenja izdanih političkim strankama
	1

	Broj odobrenja izdanih udrugama umirovljenika
	0

	Ukupan broj sati korištenja prostora MS tjedno
	34

	Najmanji broj sati korištenja pojedinog prostora MS tjedno
	2

	Najveći broj sati korištenja pojedinog prostora MS tjedno
	5



O većini točaka dnevnog reda se raspravljalo, a u raspravi je sudjelovala većina vijećnika. Postavljana su i vijećnička pitanja. Svi doneseni akti proslijeđeni su nadležnim tijelima.
Članovi vijeća svojom nazočnošću i aktivnim sudjelovanjem na sjednicama doprinijeli su kvaliteti rada Vijeća i donesenih akata. Poznavanje terena omogućilo im je bolje poimanje problematike te su svojim konkretnim prijedlozima doprinijeli bržem i učinkovitijem rješavanju.


Ad 3.   Plan malih komunalnih akcija  MO Jelenovac u 2022.

Predsjednik usmeno informira nazočne o predmetu rasprave.
U raspravi sudjeluju svi nazočni vijećnici.
Vijeće  jednoglasno donosi  

Plan malih komunalnih akcija
Mjesnog odbora Jelenovac u 2022.



	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Jelenovac (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 586.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	109.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	477.000,00

	Ukupno
	586.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 3.218 m² uređenih javnih zelenih površina na području Mjesnog odbora.


	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 68.804 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 333.900,00 kuna za asfalterski program i
	- 30 % ili 143.100,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2022.

Ad 4. Program rada VMO Jelenovac za 2022.

Predsjednik usmeno informira nazočne o predmetu rasprave.
U raspravi sudjeluju svi nazočni vijećnici.
Vijeće  jednoglasno usvaja

                 PROGRAM RADA VIJEĆA 
       	VIJEĆA MJESNOG ODBORA JELENOVAC
ZA 2022. GODINU





Na temelju Poslovnika i Pravila Vijeća Mjesnog odbora Jelenovac, te sukladno Statutu Grada Zagreba,  svoj program za 2022. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora Jelenovac. 

Vijeće je Programom rada obvezno:  

1. Donijeti financijski plan za 2022.  
2. Plana malih komunalnih akcija 2022. 
3. Godišnji izvještaj o izvršenju financijskog plana za 2021.
4. Izvješće o radu Vijeće Mjesnog odbora Jelenovac za 2021. 
5. Programa rada Vijeća Vijeće Mjesnog odbora Jelenovac za 2022. 
6. Pratiti realizaciju Plana komunalnih aktivnosti i Programa održavanja komunalne infrastrukture  
7. Raspravljati i donositi zaključke na osnovi zahtjeva građana 
8. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.

Program rada Vijeće Mjesnog odbora Jelenovac temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora 
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor 
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Črnomerec, te osigurati prostore i druge uvjete za njihovu realizaciju. 

Realizacija navedenog Programa rada ovisiti će o: 
· sudjelovanju članova vijeća u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Črnomerec 
· suradnji građana Gradske četvrti Črnomerec


Ad 5. Upute za korisnike prostora i informacija o radu domara u prostoru MO Jelenovac

Vijeće  će obavijestiti  korisnike da se  moraju pridržavati  Načela korištenja prostora i izdanog Odobrenja, te da nakon svakog korištenja, prostor moraju vratiti u prvobitno stanje, posebice očistiti prostor i iz njega ukloniti vlastite stvari.






Ad 6. DZ Zagreb Zapad, Vrtlarska 1a -  ponovno pokretanje inicijative vraćanja zdrastvene  
     ordinacije u rad 

Predsjednik usmeno informira nazočne o predmetu rasprave.
U raspravi sudjeluju svi nazočni vijećnici.
Vijeće  jednoglasno donosi  

ZAKLJUČAK
o obnovi zgrade DZ Zagreb Zapad u Vrtlarskoj 1A, oštećene u potresu 

1. Vijeće Mjesnog odbora Jelenovac traži informaciju od Gradskog ured za socijalnu zaštitu, zdravstvo, branitelje i osobe s invaliditetom u kojoj je fazi provedba postupka obnove zgrade DZ Zagreb Zapad u Vrtlarskoj 1A i da li postoji saznanje kada bi ambulanta počela s radom.

2.  Ovaj  Zaključak se dostavlja Gradskom uredu za mjesnu samoupravu, civilnu zaštitu i  
sigurnost na daljnje postupanje.

Ad 7. Problem dostavnih vozila Konzuma

Predsjednik usmeno informira nazočne o predmetu rasprave.
U raspravi sudjeluju svi nazočni vijećnici.
Vijeće  jednoglasno donosi  


ZAKLJUČAK
o prometnom zastoju  zbog dostave robe u Konzum 
 poslovnice Vinogradska  1 i 29


1. Vijeće Mjesnog odbora Jelenovac je raspravljalo o problemu dostavnog vozila Konzuma za poslovnice u Vinogradska cesta 1  i 29 . Prilikom dostave vozilo stvara veliki prometni zastoj  zbog istovara robe  u vremenu  kad  većina građana kreće na posao/školu.

2.  Vijeće predlaže da Konzum d.o.o. ne dostavlja robu od 7:00 do 9:00. 

3. Ovaj  Zaključak se dostavlja Gradskom uredu za mjesnu samoupravu, civilnu zaštitu i  
        sigurnost na daljnje postupanje.


Ad 8. Pojačan obilazak prometnih redara u Vinogradskoj ulici

Predsjednik usmeno informira nazočne o predmetu rasprave.
U raspravi sudjeluju svi nazočni vijećnici.
Vijeće  jednoglasno donosi  

Z A K LJ U Č A K
                  o nepropisnom zaustavljanju i parkiranju vozila u Vinogradskoj cesti


1. Vijeće Mjesnog odbora Jelenovac traži pojačan obilazak prometnih redara kod  kolnog ulaza  KBC Sestre milosrdnice i  križanja  Vinogradske ceste sa Kosirnikovom ulicom, radi  nadzora nepropisno zaustavljenih i parkiranih vozila. 

1. Ovaj  Zaključak se dostavlja Gradskom uredu za mjesnu samoupravu, civilnu zaštitu i  
        sigurnost na daljnje postupanje.

[bookmark: _GoBack]




Ad 9. Informacije, pitanja i prijedlozi

Obzirom da se nitko ne javlja za riječ predsjednik zatvara sjednicu.

Sjednica je završena u 13:05 sati.


KLASA: 024-08/22-003/265
URBROJ: 251-13-11-3-22-2
Zagreb, 16. veljače 2022.			
           Predsjednik
							         Vijeća Mjesnog odbora Jelenovac
								
								      Ivo Zagorec v. r. 

